شەفەق نیوز/ سەرچەوەیگ ئەمنی، ئمڕوو شەممە، خەوەردا لە
کوشیان وزەخمدارەیلیگ لە رووداوەیلیگ جیاجیا لە بەغداد پایتەخت، و سەرچەوەیگ تر
باس رزگارکردن کابرایگ دویای کەمتر لە یەک ساعەت لە رفاننی لە بەسرە.
سەرچەوەگە ئەرا ئاژانس شەفەق نیوز وت: کابرایگ لەناو
ئاهەنگ سویریگ لە ناوچەی حسێنیە لە بەغداد، وە چەک کلاشینکۆف تەقە وەرەو ئاسمان
کرد، و گولەیگی زەخمدار پشت کەسیگ کرد وبریا وەرەو خەسەخانە، و کابرای تەقەکەر
وەرەو شوین نادیاریگ وای.
سەرچەوەگە وتیش: مرافەیگ وەچەقو کەفتە ناوبەین دوو لایەن
لەوەر قسەیل تونیگ لەناوبەینیان، لەوەخت تەنگەوکردن ریەگە وەماشین یەکیگیان
لەجادەی بەغداد جدیدە، وهەردوگیان زەخمدار بوین.
سەرچەوەگە باس ئەوەیش کرد ک چە ن برایگ تەقە لە کابرایگ
خانەنشین لە ناوچەوی کەمالیە  لەوەر
فرووشتن کەموتەر کردن و کوشتنەی.
سەرچەوەگە ئەرا ئاژانس شەفەق نیوز وتیش: هێزیگ ئەمنی
ئازاد خاوەن پێشەنگایگ ماشین لە بەسرە کردن، دویای کەمتر لە یەک ساحەت لە رفاننی
لەلایەن سێ کەس چەکدار وە ماشینیگ تاهوو.
سەرچەوەگە نشان دا ک هێزە ئەمنیەگە کوڵەیگ ئەرا چەتەگە لەناوچەی
ساحەت سەعەد دانا، و گشت کەسەیل چەتەگە دەسگیر کرد.
